CELEX: 62015CN0522
Language: sk
Date: 2015-09-28 00:00:00
Title: Vec C-522/15 P: Odvolanie podané 28. septembra 2015: Európska komisia proti rozsudku Všeobecného súdu (šiesta komora) z 15. júla 2015 vo veciach T-389/10 a T-419/10

7.12.2015   
            
            
               SK
            
            
               Úradný vestník Európskej únie
            
            
               C 406/26
            
         Odvolanie podané 28. septembra 2015: Európska komisia proti rozsudku Všeobecného súdu (šiesta komora) z 15. júla 2015 vo veciach T-389/10 a T-419/10
   (Vec C-522/15 P)
   (2015/C 406/26)
   Jazyk konania: taliančina
   
      Účastníci konania
   
   
      Žalobkyňa: Európska komisia (v zastúpení: P. Rossi, V. Bottka, splnomocnení zástupcovia)
   
      Ďalší účastníci konania: Siderurgica Latina Martin SpA (SLM), Ori Martin SA
   
      Návrhy
   
   Komisia navrhuje, aby Súdny dvor:
   
               (i)
            
            
               zrušil napadnutý rozsudok v rozsahu, v akom sa ním znížila základná suma pokuty uloženej SLM, pričom bolo konštatované, že v napadnutom rozhodnutí nebola zohľadnená skutočnosť, že v súvislosti s časťou porušenia sa SLM nepodieľala na vonkajšom aspekte Club Italia,
            
         
               (ii)
            
            
               zrušil napadnutý rozsudok v rozsahu, v akom sa ním znížila pokuta uložená SLM vo výške 1,956 milióna eur a zrušila pokuta uložená SLM spoločne a nerozdielne s Ori Martin,
            
         
               (iii)
            
            
               v rámci výkonu svojej neobmedzenej právomoci prehodnotil výšku pokuty, ktorá sa má uložiť, v súlade s návrhom Komisie,
            
         
               (iv)
            
            
               zaviazal žalobkynu v prvostupňovom konaní na náhradu trov konania.
            
         
      Odvolacie dôvody a hlavné tvrdenia
   
   
               (i)
            
            
               Všeobecný súd skreslil skutkové okolnosti, keď sa nesprávne domnieval, že SLM bola v napadnutom rozhodnutí uložená pokuta vo výške 19,8 milióna eur, a nie 15,965 milióna eur, ako bolo uvedené v druhom rozhodnutí so zmenami a doplneniami, z čoho bolo 14 miliónov eur uložených spoločne a nerozdielne s Ori Martin.
            
         
               (ii)
            
            
               Všeobecný súd vychádzal z nesprávneho právneho posúdenia v súvislosti s uplatnením noriem v oblasti spoločnej a nerozdielnej zodpovednosti za pokuty, ako aj pri výpočte hornej hranice 10 %, keďže stanovil pokutu uloženú SLM v konečnej výške 1,956 milióna eur na základe uplatnenia zákonnej hranice 10 % celkového obratu SLM počas príslušného roka uvedeného v článku 23 ods. 2 č. 1/2003 (1). V danom prípade malo byť uvedené, že SLM je povinná zaplatiť nielen 19,8 milióna samostatne, ale tiež ďalších 13,3 milióna eur spoločne a nerozdielne s Ori Martin. Výpočet horných hraníc sa mal totiž uskutočniť inak v prípade samostatného posudzovania SLM v súvislosti s obdobím jej účasti na porušení, počas ktorého nepatrila Ori Martin (horná hranica vypočítaná podľa celkového obratu SLM), a inak v prípade spoločnej a nerozdielnej zodpovednosti s Ori Martin v súvislosti s obdobím, počas ktorého ako dcérska spoločnosť patrila tejto materskej spoločnosti (horná hranica vypočítaná na základe celkového obratu Ori Martin, čomu v danom prípade nedošlo).
            
         
      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 (Ú. v. ES L 1, 2003, s. 1; Mim. vyd. 08/002, s. 205).